Diari Oficial de la Generalitat Valenciana


Sumari del DOGV 3724, del 05-04-2000 (2000/2578)

Informació pública de la convocatòria d'ajudes a entitats no governamentals que desenvolupen programes en països del Tercer Món.
--------------------------------------------------------------------------------------------------------------------------------

### Dades del document

Número de DOGV
:   3724

Data del DOGV
:   05-04-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/2578


Data del document
:   23-03-2000

Organisme emissor
:   Ajuntament de Torrent

Tipus de document
:   Anunci

Descriptors 

:   * Torrent
    * organització no governamental
    * ajuda pública
    * ajuda al desenvolupament
    * suport econòmic
    * cooperació internacional

Informació pública de la convocatòria d'ajudes a entitats no governamentals que desenvolupen programes en països del Tercer Món. [2000/F2578]
  
Objecte
  
Bases de la convocatòria d'ajudes a entitats no governamentals que desenvolupen programes en països del Tercer Món.
  
Sol·licituds
  
Podran optar a aquestes ajudes les ONGD amb domicili social o representació a la Comunitat Valenciana que complisquen els requisits següents:
  
a) Estar legalment constituïdes.
  
b) Mancar de fins de lucre.
  
c) Tenir com a fins institucionals la realització d'activitats relacionades amb la cooperació al desenvolupament i el foment de la solidaritat entre els pobles.
  
d) Gaudir de capacitat jurídica i d'obrar.
  
e) Disposar de l'estructura suficient per a garantir el compliment dels seus objectius.
  
Documentació
  
Les ONGD que concórreguen a aquestes subvencions hauran d'aportar la documentació següent:
  
A) Instància dirigida a l'alcalde-president d'aquest ajuntament.
  
B) Una mateixa ONGD podrà presentar un o més projectes, especificant per a cada projecte:
  
a) Títol del projecte.
  
b) País beneficiari i localització detallada.
  
c) Duració.
  
d) Sector de la cooperació.
  
e) Antecedents i origen del projecte.
  
f) Beneficiaris.
  
g) Contrapart local o entitat receptora.
  
h) Justificant i descripció del programa origen del projecte.
  
i) Objectius i resultats proposats.
  
j) Activitats previstes (cronograma i descripció de cada una d'aquestes).
  
k) Cost i finançament, incloses les aportacions.
  
l) Mitjans materials.
  
m) Personal contractat i origen d'aquest.
  
n) Indicadors i mètodes d'avaluació previstos.
  
o) Totes les dades que servisquen per a valorar la viabilitat tècnica, sociocultural i econòmica del projecte.
  
En un annex al projecte figuraran necessàriament les dades següents:
  
- Títol del projecte.
  
- País i localitat on es desenvoluparà.
  
- Quantia econòmica total i quantitat sol·licitada a l'ajuntament.
  
- Resum del projecte.
  
- Altres fonts de finançament.
  
C) Memòria de la institució corresponent a l'any 1999.
  
D) Document acreditatiu de la seua legalització, inscripció en el registre d'associacions o fundacions, còpia dels estatuts, fotocòpia de la targeta d'identificació fiscal i representativitat del sol·licitant.
  
E) Declaració en la qual es faça constar el compromís per part de l'entitat sol·licitant, d'aportar la diferència entre el cost total del projecte i l'ajuda obtinguda, bé directament o per finançament de tercers.
  
Termini
  
El termini de presentació de sol·licituds serà de 30 dies hàbils a partir de l'endemà de la publicació en el Diari Oficial de la Generalitat Valenciana.
  
Lloc de lliurament
  
Les sol·licituds es lliuraran al Registre d'Entrada de l'ajuntament, carrer de Ramón y Cajal, 1.
  
Examen de la documentació
  
La documentació relativa a les bases es podrà examinar a l'Oficina d'Informació de l'Ajuntament de Torrent, de 08.00 a 19.00 hores de dilluns a divendres i de 09.00 a 13.00 hores els dissabtes.